Source: https://www.hardware.fi/uutiset/artikkeli.cfm/2011/04/13/amd_odottaa_llanolta_kolminkertaista_grafiikkatehoa_sandy_bridgeen_verrattuna
Timestamp: 2018-03-22 11:48:08+00:00

Document:
AMD odottaa Llanolta kolminkertaista grafiikkatehoa Sandy Bridgeen verrattuna - Hardware.fi
Hardware.fi > Uutiset > AMD odottaa Llanolta kolminkertaista grafiikkatehoa Sandy Bridgeen verrattuna
Kirjoittaja Teemu Laitila, 13. huhtikuu, 2011 14:17 13.04.2011 14:17 | Kommentteja (3)
AMD:lla on kovat odotukset kesäkuussa markkinoille saapuvien Llano-APU:iden integroitujen näytönohjainten suorituskyvystä. X-bit labs on saanut käsiinsä AMD:n sisäisiä dokumentteja, joiden mukaan neliytiminen Llano-siru päihittää Intelin vastaavantehoisen Sandy Bridge -sirun noin kolminkertaisella erolla 3DMark Vantage -testissä.
Testeissä käytettiin AMD A8-3550 APU:ta, jonka neljän ytimen käytössä on 4 MB välimuistia ja näytönohjain koostuu 400 Stream-prosessorista ja Radeon HD 6550 -ytimestä, joka toimii 594 MHz:n kellotaajuudella. 3DMark Vantage -testissä Inteliä edusti Core i5-2300, joka sisältää neljä ydintä 2,8 GHz:n kellotaajuudella, 6 MB välimuistin ja Intel HD Graphics 2000 -näytönohjaimen.
X-bit labsin näkemien mittaustulosten mukaan Llano saavutti 3DMark Vantagen Performance-esiasetuksella P3335 pistettä verrattuna Intelin P1007 pisteeseen.
Paremman suorituskyvyn lisäksi AMD:n integroitu grafiikkaohjain vetää pidemmän korren ominaisuuksia verratessa. Llano-siruissa käytetyt ohjaimet tukevat DirectX 11 -rajapintaa, kun Intelin HD Graphics 2000 -näytönohjainten odotetaan saavan DX11-tuen vasta ensi vuonna julkaistavien Ivy Bridge -prosessoreiden myötä.
AMD AMD Llano
ArskaVi 13. huhtikuu, 2011 16:19
Intel Arrandale ja Clarkdale prosessorit käyttävät HD Graphicsia.
Intel Sandy Bridge käyttää joko HD Graphics 2000:tta tai HD Graphics 3000:tta.
Nyt AMD oli verrannut Llanoa Intelin Sandy Bridge HD Graphics 2000:een.
KalikoJak 13. huhtikuu, 2011 17:35
kertoo se silti jotain
squi 13. huhtikuu, 2011 21:10
Näinhän se on. Tarkensin versionumeroa.
Edellinen: Intelin vuodettu julkaisusuunnitelma paljastaa tulevat aikataulut
Seuraava: AMD sai Wichitan suunnitelutyön valmiiksi

References: HD 
 HD 
 HD 
 HD 
 HD 
 HD 
 HD